**OBRAZLOŽENJE**

**ZA NACRT** **PRAVILNIKA O IZMJENAMA PRAVILNIKA O SIGURNOSTI IGRAČAKA**

Predloženim Pravilnikom prilagođava se nacionalno zakonodavstvo zakonodavstvu Europske unije, kojim je regulirano područje sigurnosti igračaka, na način da se u pravni poredak Republike Hrvatske prenosi Direktiva Komisije (EU) 2018/725 od 16. svibnja 2018. o izmjeni točke 13. dijela III. Priloga II. Direktivi 2009/48/EZ Europskog parlamenta i Vijeća o sigurnosti igračaka u pogledu kroma (VI) radi prilagodbe tehničkom i znanstvenom napretku.

Odredbama važećeg Pravilnika o sigurnosti igračaka, granična vrijednost kroma (VI) u materijalu od koje je izrađena igračka iznosi 0,2 mg/kg, a za koju je utvrđeno da predstavlja rizik za zdravlje djece te se vrijednost kroma (VI) sada smanjuje na 0,053 mg/kg.

Predložena nova vrijednost kroma (VI) obvezna je za sve države članice EU, s početkom primjene od 18. studenoga 2019.